NaiveNeuron/SloPal huggingface dataset:
Števulová, Zuzana, poslankyňa NR SR (2024-01-18):
Ďakujem za slovo a ďakujem aj ja pani Remišovej, že ste predniesli tento svoj príspevok v ústnej rozprave, vlastne hneď tak rýchlo aj po skončení prejavu prezidentky a po tom, čo sme v podstate bezprostredne predtým sa prihlasovali do tejto ústnej rozpravy. Veľmi rada by som nadviazala v tejto súvislosti na prezidentkin prejav, na ktorý, o ktorom ste hovorili. Mňa tam výrazne zaujalo práve to, že prezidentka veľmi správne poukázala na to, že ak by táto rozsiahla novela Trestného zákona, rušenie Úradu špeciálnej prokuratúry boli prijaté, bol by to vážny zásah do práva na spravodlivý súdny proces poškodených. A práve to je to, čomu by sme sa podľa mňa mali v tej možno ďalšej časti rozpravy k tomuto vládnemu návrhu zákona venovať, pretože vláda a minister Susko sa nám tu opakovane snažia prezentovať, ako sú ohrozované práva páchateľov trestných činov, ako tu prosto boli tie nekonečné rozsudky Ústavného súdu a ESĽP a neviem čoho všetkého, ktoré majú teda potvrdzovať tieto ich argumenty. Ale v skutočnosti predsa vieme, že pri tom zásahu, ktorým spáchanie trestného činu je, predsa najviac trpí poškodená osoba. A ak štát chce niečo naprávať a niečo meniť, mal by sa snažiť práve o to, aby vlastne došlo naozaj k tej restoratívnej justícii, aby poškodená osoba aj celá komunita mala ten zlý následok napravený. Tu sa to nedeje, tu sú v podstate v popredí len práva poškodených. A na to podľa mňa pani prezidentka veľmi dobre poukázala, pretože táto vláda cestou tejto novely v podstate nerobí nič iné, len sa snaží urobiť to, čo považuje za dobré pre páchateľov alebo pre ľudí, ktorí chcú kradnúť alebo podplácať, a úplne kašle na celú spoločnosť a na poškodených týmito trestnými činmi. Ďakujem. (Potlesk.)
Hrnčiar, Andrej, podpredseda NR SR (2019-09-13):
Pani poslankyňa Vaľová.
Hatráková, Katarína, poslankyňa NR SR (2022-05-24):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Hort, podpredseda NR SR: (2010-02-11):
A dávam teraz slovo spravodajcovi, ktorého určil navrhnutý gestorský výbor pre sociálne veci a bývanie, poslancovi Jánovi Golianovi, aby nás oboznámil s úvodnou spravodajskou informáciou, ktorou ho poveril gestorský výbor. Nech sa páči.
Hrnčiar, Andrej, podpredseda NR SR (2018-11-29):
Dve faktické poznámky. Nech sa páči, pani poslankyňa Červeňáková.
Galis, Dušan, poslanec NR SR (2019-11-28):
Ďakujem pekne za slovo. Šport je fenomén, ktorý spája ľudí, a nepochybujem o tom, že všetci poslanci tuná čo sedíme, máme svoje rodiny, máme svoje deti a určite chceme, aby sme im vytvorili lepšie podmienky. O tom nepochybujem, že ani jeden poslanec, či je z koalície, opozície, bude proti. Vadí mi jedna vec a to sa stalo aj pri prvom zákone, že nesadneme si spolu koaliční, opoziční poslanci, odborníci, ako je pán Mihál, ako je pán Burian, a nedáme nejaké spoločné vyjadrenie k tomu, pretože tak ako naši, tak aj opoziční máme svoje deti, máme svoje rodiny a chceme im vytvoriť lepšie podmienky. Ale predsa tuná sú ľudia, ktorí rozhodujú o takýchto zákonoch. A prečo by sme my mali rozhodovať, veď to isté sa bude aj ich týkať. Tak si sadnime, tí ľudia, spolu za okrúhly stôl, tí odborníci, ktorí tejto problematike rozumejú, a nieže tí, čo nerozumejú, poúčajú tých, čo tomu rozumejú. Pretože ja som presvedčený o tom, že pán Mihál, aj keď je v opozícii, ja si ho vážim a som hlboko presvedčený o tom, že on tejto problematike rozumie. Ale prečo sa náhlime? Veď je dosť času. Veď je koniec volebného obdobia, tak ešte dva roky tam bol čas na to, tak ja neviem prečo, rýchlo sa, rýchlo to treba uzavrieť, lebo čo. Však sú tu ľudia, poslanci, ktorí skutočne majú vzťah k športu. A nerozdeľujme šport! Veď šport, preboha, spája ľudí a to je to podstatné pre mňa. Ďakujem pekne.
Kondrót, Maroš, poslanec NR SR (2011-07-01):
Ďakujem pekne, pán predsedajúci. Vážený pán poslanec Maďarič, milý Marek, dá sa polemizovať určite s mnohým z toho, čo si povedal, ale bolo by to len pre polemiku samu. Ak by sme išli do podstaty veci, až tak veľa polemizácie by som tam nevidel. A to, čo si povedal na záver svojho vystúpenia, tá veľmi stručná sumarizácia toho vystúpenia podľa môjho názoru zachytila takých 90 % najpodstatnejších otázok, o ktorých sa diskutuje často zoširoka. Ďakujem ti za tento príspevok.
Danko Andrej, predseda NR SR (2016-09-12):
Prosím, prezentujme sa a hlasujme. (Hlasovanie.) Prítomných 135 poslancov, za 60, proti 2, zdržalo sa 73. Konštatujem, že sme uvedený návrh neschválili.
Figeľ, Ján, podpredseda NR SR (2014-12-12):
Chcem poďakovať kolegyni Janke Šípošovej. Áno. Je to o tom, že kto čo v sebe má, to zo seba vydáva, rozdáva. A práve preto som chcel poďakovať tým, ktorí rozumejú, čo je zodpovednosť, a zároveň, že po čase sa ukazuje ovocie tej zodpovednosti a rozhodnutí. Som presvedčený, že výberové konania alebo nová súťaž bola správna alternatíva, vtedajšia legislatíva poznala dve možnosti, o ktorých bola informovaná Komisia. A s Komisiou sa ďalej rokovalo a podľa toho, ako Komisia do tohoto procesu vnášala svoje či odporúčania, alebo rozhodnutia, lebo to bolo prenesené na pôdu Európskej komisie od roku 2011, tak takto sa postupovalo. A som rád, že dnes hovoríme nielen o výberovom konaní, ale aj o tom, čo to stojí. A budem rád, alebo zagratulujem ministrovi, ak sa odhodlá túto zmluvu zrušiť a nechať znovu presúťažiť. Bude to na prospech nielen vlády, ale hlavne občanov Slovenska. Ďakujem pekne.
Kavecká, Monika, poslankyňa NR SR (2022-12-06):
Ďakujem veľmi pekne. Prosím do záznamu uviesť, v čísle hlasovania 130, č. parlamentnej tlače 1315, som sa chcela zdržať, vykázalo ma „za“.
Viskupič, Marián, poslanec NR SR (2024-06-14):
Ďakujem. Ďakujem kolegynke. Presne súhlasím s každým slovom, ktoré povedala, a už len doplním, presne tak, ich zdravotná poisťovňa tú registráciu drží, neruší ju okamžite, a takisto ani daňový úrad, takisto proste človek tam je evidovaný ako zamestnávateľ, i keď proste nemá zamestnanca. Čiže vedia to bez problémov ostatné inštitúcie. Ak tento zákon prejde, bude to vlastne rozumne vnímať a vedieť aj Sociálna poisťovňa. Takto jednoduché to je. Ešte raz ďakujem pekne.
Blaha, Ľuboš, podpredseda NR SR (2024-01-31):
Pán poslanec Richard Sulík.
Pellegrini, Peter, predseda NR SR (2015-06-30):
Kolegyne, kolegovia, chcem sa vás ešte spýtať na všeobecný súhlas, ak by bolo možné, nakoľko máme pred sebou už len termínované body a ideme rýchlejšie, či je možné, aby sme prípade, že končíme s rokovaním skôr, posúvali termínované body na skôr a predvolávali kolegov ministrov v takom poradí, ako majú termínové body. Je všeobecný súhlas? (Súhlasná reakcia z pléna.) Ďakujem veľmi pekne. Takže Národná rada nebude čakať na termínované body, ale bude si pozývať jednotlivých ministrov tak, ako prídu do poradia. Ďakujem vám veľmi pekne. Panie poslankyne, páni poslanci, pristúpime teraz k pokračovaniu rokovania o Programe stability Slovenskej republiky na roky 2015 až 2018. Pán minister Kažimír už zaujal svoje miesto. Poprosím teraz pána Mojša, ten už tiež zaujal svoje miesto spravodajcu. Budeme pokračovať v prerušenej rozprave vystúpením pána poslanca Kollára, po ňom sa pripraví pán poslanec Mikloško. Pán poslanec Kollár, nech sa páči, máte slovo, môžete vystúpiť ako prvý prihlásený v písomnej rozprave. (Pokračovanie rokovania o Programe stability Slovenskej republiky na rok 2015 až 2018 , tlač 1541.)
Paška, Pavol, predseda NR SR (2012-09-20):
Spoločne, áno?
Tomanová, Viera, poslankyňa NR SR (2012-05-03):
Ďakujem veľmi pekne, pani predsedajúca. Je zarážajúce, ale v prvom rade by som povedala, že, pán Kaník, ja obdivujem vašu bleskovú schopnosť vynájsť sa a bez problémov zaklamať dokonca aj ľuďom do očí. Je zarážajúce to, že hovoríte o druhom pilieri a hovoríte o reforme, ktorú ste urobili, a neuvedomujete si alebo nepoviete, že ste poškodili viac ako 100-tisíc poberateľov dôchodkových dávok zavedením reformy, tak ako ste to urobili. Nečudujem sa, že pán Mihál sa ku vám pridáva, pretože, samozrejme, že podporuje obchod tretieho tisícročia, ktorým skutočne zavedenie druhého piliera je. Ale nepochybujem o jednej veci, že pán Mihál sa veľmi sekol po tom, keď nastúpil do vlády v roku 2010 a začal hovoriť o tom, že je potrebné znížiť odvody do druhého piliera. Pán Mihál spomeňte si na svoje kroky. Na druhej strane hovoril pán Kaník o tom, že o koľko ľudia prídu, ktorí sú v druhom pilieri, ba dokonca tu vyťahuje bankovky. Už sme to videli aj na televíznej obrazovke. Pán Kaník, nikto o nič nepríde, pretože sa jedná o verejné zdroje. Tieto peniaze nikdy neboli, neboli a nie sú majetkom, neboli ani, ktoré sa odvádzajú do druhého piliera, a neboli nikdy ani zdanené. Takže, prosím, už prestaňte zavádzať ľudí a naviac o tieto peniaze ani neprídu, pretože bude zaujímavé, ako bude nastavená anuita a za akých podmienok si ľudia dôchodky budú kupovať. Pán Kaník, anuita je obsiahnutá v zákone o starobnom dôchodkovom sporení, predsa vy ste ju tam dávali, ale je nevykonateľná, tak ako ste ju tam zakomponovali. Naviac koľko desiatok tisíc dolárov ste zaplatili za vypracovanie tohto zákona? A že ste ich zaplatili z pôžičky Svetovej banky? To tu doteraz neodznelo, takže... (Prerušenie vystúpenia časomerom.)
Gašpar, Tibor, podpredseda NR SR (2024-10-23):
Ďakujem. Otváram rozpravu. Do rozpravy, konštatujem, že som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si o záverečné slovo spoločný spravodajca? Nie. Termín hlasovania? Najbližší možný predpokladám, áno? (Reakcia spravodajcu.) Ďakujem. Považujem rokovanie o tomto bode programu, alebo teda prerušujem rokovanie o tomto bode programu. Ďalej nasleduje druhé čítanie o vládnom návrhu zákona o Fonde na podporu cestovného ruchu. Vládny návrh zákona je uverejnený ako tlač 413, spoločná správa výborov má tlač 413a. Nech sa páči, pán minister Keketi, uveďte tento vládny návrh zákona. (Rokovanie v druhom čítaní o vládnom návrhu zákona o Fonde na podporu cestovného ruchu , tlač 413.)
R. Fico, poslanec: (2005-12-13):
Chcem vás všetkých poprosiť, keď už ten pán predseda tak pekne rozprával o kultúrnosti v Národnej rade Slovenskej republiky, aby sme vrátili tento návrh zákona do druhého čítania, aby predseda Národnej rady Slovenskej republiky pridelil v súlade s rokovacím poriadkom návrh opätovne príslušným výborom, aby bola možnosť o týchto otázkach normálne diskutovať. Predsa nie je normálne, aby sme zavádzali vyššie poplatky pre ľudí formou skrytej diskusie v zdravotníckom výbore alebo formou gestorského výboru. Nie je predsa normálne, aby sme vytvárali podmienky na privatizáciu Carga cez zákon o elektronických komunikáciách. Takže...
Šefčík, Marek, poslanec NR SR (2022-11-15):
Ďakujem pekne za slovo. Vážený pán predsedajúci, vážené kolegyne, kolegovia, poslanci. Ja som sledoval znova celú rozpravu od začiatku až do konca a spravil som si pár poznámok, na ktoré by som chcel reagovať, teda ktoré tu odzneli, a chcel by som takisto pripomenúť niektoré veci a uviesť na pravú mieru, pretože ja osobne žijem v Holíči, čiže priamo hraničný prechod Holíč – Hodonín máme blízko. Keď vypukla táto kríza, ktorú nikto nespochybňuje, ani ja som ju nespochybňoval, tak som sa skontaktoval s niektorými ľuďmi z ministerstva a takisto s policajným viceprezidentom a pýtal som sa ho, ako to je, v akej sme situácii. Povedal mi, uistil ma, že títo ľudia prechádzajú cez naše územie, neplánujú tu ostať. Išiel som aj osobne, že veď chodím aj so svojou rodinou po uliciach Holíča, nič také, ako tu niektorí strašia, rozsievajú strach a nenávisť, zatiaľ sa nedeje. Hovorím zatiaľ, verím, že to tak aj ostane. Policajný viceprezident mi povedal, že oni situáciu monitorujú, nielen policajti v uniformách, ale aj policajti v civile chodia po obchodoch v Holíči napríklad a pýtajú sa aj predavačiek, ako sa správajú títo ľudia. Títo ľudia, migranti, ako ich nazývame, sú poväčšine zo Sýrie, z krajiny, v ktorej sa bojuje. (Ruch v sále.) Pán predsedajúci, prosím vás, aby ste ich utíšili, pretože ja som bol, ja, akože pán Fico na začiatku (reakcie z pléna), na začiatku pán Fico hovoril, nikto mu do toho neskákal... (Reakcie z pléna a prerušenie vystúpenia predsedajúcim.)
Prostredník, Ondrej, poslanec NR SR (2024-06-27):
Ďakujem, pán predsedajúci. Budem reagovať na kolegu Škripeka. Myslím, že ste sa opäť uchýlili k tej falošnej dileme, keď hovoríte o tom, že napríklad aj tento návrh, ktorý my predkladáme, je akýmsi ohrozením rodiny. To vôbec tak nie je. A skutočne sa spýtam celkom osobne. Predstavte si, že vaše dieťa sa dostane do tejto situácie, že v dôsledku toho, že si v zahraničí zoberie osobu rovnakého pohlavia, príde o štátne občianstvo. To je ochrana rodiny vo vašom ponímaní? Ja si myslím, že to, čo my tu predkladáme, je práve opačné riešenie. To, ktoré aj vy podporujete, aby sme aj v takýchto prípadoch umožnili zachovanie zväzkov, väzbu aj na občianstvo a tým aj väzbu na rodinu a aby títo ľudia nemali pocit, že ich tento štát zrádza. Ja si myslím, že o tomto my hovoríme a že to je riešenie, ktoré si zasluhuje podporu. Ďakujem. (Potlesk.)
Podmanický, Ján, poslanec NR SR (2014-04-01):
Ďakujem za slovo. Ja som, pán poslanec Hraško, myslel, že pri ústavnom zákone o rodine a justícii, hlavne pri tej rodine to bola skôr otázka hodnotová, kde niektoré tie politické strany sú tak navzájom vymedzené, že tam sa ani teoreticky nedá predpokladať dohoda. A porovnal som to práve s týmto ústavným zákonom, kde by to mala byť skôr dohoda racionálna. Matematická, racionálna, ktorá povedie k nejakej dohode, ku ktorej v podstate nikto nemá nejakú teoretickú predispozíciu povedať nie. Takže preto tu vidím možnosť, že sa dohodneme aj s MOST-om – HÍD. No a máte pravdu, je to tak zložitá téma, ku ktorej je toľko názorov aj u nás, že prebiehajú aj u nás v SMER-e diskusie, to je predsa normálna vec. Ale nemal som pocit, zrejme ste mali na mysli vystúpenie pani poslankyne Vaľovej, že bolo až tak kontradiktórne voči môjmu vystúpeniu. Možno, že to povedala ohnivejšie, ale ona nevylúčila podporu tomuto ústavnému zákonu. Nevylúčila, aspoň čo som ja teda zachytil jej vystúpenie. Takže ja chcem v podstate na záver povedať, že dohody o takejto téme, ktorá je v podstate kontroverzná, sa rodia ťažko. A ústavný zákon o takejto otázke sa preto bude rodiť oveľa ťažšie. A nemyslím si, že teraz by sme to, že sme sa ešte nedohodli, že by sme mali zhadzovať toto úsilie zo stola. Tým odpovedám pánovi poslancovi Nagyovi. Ja si myslím, že sme už pred finišom. A možno, že to bude ešte trvať nejaký ten mesiac, možno áno. Ale ja verím tomu, že dospejeme k takej dohode, ktorá bude akceptovateľná pre všetky politické strany a bude stabilná, bude základom pre stabilitu dôchodkového systému do budúcnosti bez ohľadu na to, kto bude vládnuť.
Jurinová, Erika, podpredsedníčka NR SR (2012-08-01):
Pán poslanec Podmanický.
Grendel, Gábor, podpredseda NR SR (2020-07-15):
Pán poslanec Kuffa, prosím vás, nevykrikujte! (Reakcia z pléna.) Pán poslanec Pročko, tiež nevykrikujte!
Kollár, Boris, poslanec NR SR (2019-09-13):
Ďakujem, pán predsedajúci. Prichádzam sem trochu zhrbený, padajú mi plecia, ohnutý chrbát preto, lebo cítim strašnú ťarchu, ťarchu zodpovednosti a výnimočnosti, že na jednej osobe, teda na mne, na jednej osobe stojí a padá otvorenie Národnej rady a vôbec fungovanie celej Národnej rady a mimoriadnej schôdzi. Cítim sa veľmi výnimočne. A teraz vážne. Uvedomte si, že ja som sa ospravedlnil dlhodobo, riadne som sa ospravedlnil kvôli riadnej, plánovanej ceste do Spojených štátov. Ja som nechcel o tom veľmi hovoriť, ale predbehol ma pán predseda Národnej rady Danko, ktorý začal hovoriť, že som si tam išiel dovolenkovať. Potom to poopravil, že som si išiel robiť PR. Ja som tam išiel kvôli tomu, čo robím v podstate celý svoj dospelý život, v nejakej forme pokúsiť sa pomôcť tým, ktorí to najviac potrebujú. A to najdôležitejšie teraz. Ja chápem, že pán predseda Danko to nevie, či nie je schopný pochopiť, možno jeho mentálna výbava na to nemá, že niekto sa snaží pomáhať ľuďom, pokiaľ môže. Pretože on celý svoj život miesto toho, aby ľuďom pomáhal, tak tých ľudí okrádal, prípadne v tom lepšom prípade na nich parazitoval či na nich kašľal. Samozrejme, že s tým súvisí, že nebol ochotný ospravedlniť moju neúčasť a toto chcem veľmi zdôrazniť... (Prerušenie vystúpenia predsedajúcim.
P. Hrušovský, predseda NR SR: (2004-01-21):
Budeme pokračovať v rozprave o ústavnom zákone o ochrane verejného záujmu pri výkone funkcií verejných činiteľov. Nech sa páči, pani poslankyňa Tóthová. Poprosím pána ministra spravodlivosti, aby sa dostavil do rokovacej sály a bol prítomný pri rozprave o tomto návrhu ústavného zákona, ktorého za vládu Slovenskej republiky je predkladateľom. Nech sa páči, pani poslankyňa, no? Pani poslankyňa Tóthová, nech sa páči, pani poslankyňa, veď... (Hlas v rokovacej sále.) Prosím pána ministra spravodlivosti Daniela Lipšica, aby sa dostavil do rokovacej sály. Nech sa páči, pani poslankyňa Tóthová, pán minister je prítomný. Poprosím pánov poslancov, ktorí sú najbližšie k dverám rokovacej sály, aby zatvorili dvere. Ďakujem pánovi kameramanovi televízie TA3. Nech sa páči, pani poslankyňa Tóthová.
Kollár, Boris, poslanec NR SR (2017-02-03):
Ďakujem pekne, pani predsedajúca. Milá Esterka, vážená návšteva na balkóne, milé poslanecké stoličky, som strašne rád, že vás môžem sa snažiť teraz presvedčiť o podpore našeho zákona. Neviem si teraz vybrať, ktorá je taká najvhodnejšia na to, aby mohla podporiť náš zákon, ale keď pozerám na tú ľavú stranu, tak skutočne neviem si vybrať, ktorá by bola najfundovanejšia. Možno tá prvá by nás mohla pochopiť, možno tá druhá. Takže, milé stoličky. (Reakcie z pléna.) Milé stoličky, prosím pekne, neprerušujte ma, máte nový rokovací poriadok a tam to máte napísané, že nemáte vyhukovať počas rozpravy. Treba pomôcť ľuďom. Aj tento zákon, ktorý predkladáme, môže pomôcť veľa rodinám. Máme za to, že pokiaľ štát prebere toto bremeno na seba, má ďaleko väčšie možnosti právne ako matka s dieťaťom, prípadne otec s dieťaťom, ktorý je vystavený tlaku, je vystavený nedostatku finančných zdrojov, je postavený pred neriešiteľnú situáciu, kedy mu druhý rodič neprispeje na výživnom. Z čoho má taká matka žiť? Čo má robiť? Tak, samozrejme, prichádzame s týmto zákonom, aby toto absolútne prebral na seba štát. Štát to nepoškodí nijakým spôsobom, dokáže si to neskôr vymôcť a štát hlavne neskrachuje. Ale je veľa prípadov, a chodia nám listy, keď matka s dieťaťom, ktorá použije takéto náhradné výživné, na konci dňa je ničená exekútormi, lebo nie je schopná to štátu vrátiť v stanovenom termíne a je exekvovaná. Máme za to, že túto nezmyselnosť a skrivodlivosť by sme mali napraviť. Povedzme si, že ako národ bez detí nemáme absolútne budúcnosť. A tie ženy, že sú to v drtivej väčšine ženy, matky s deťmi, ktoré sú opustené alebo sú samy, a rodičia, manželia im neplatia, samozrejme, česť výnimkám, niekedy je to opačne, že je tam otec s dieťaťom, ale v drtivej miere sú to matky s deťmi, ktoré sa starajú o tieto deti, dostanú sa do ťažkej situácie a ešte ich zaťažíme ďalšími exekúciami. Tento návrh zákona by tento problém odstránil. Ono si možno poviete, je to banalita. Ale sú to tisícky prípadov, kedy tieto matky, ktoré požiadajú o toto náhradné výživné, ktoré im štát, samozrejme, po nejakej dobe predsa len poskytne, sú potom ťažkým spôsobom naháňané exekútormi. Tie exekúcie, samozrejme, všetci dobre viete, akým spôsobom to končí. Dlžný si 300, 400, 500 euro, na konci dňa musíš zaplatiť 2-, 3-, 4-, 5-tisíc. Ak tá chudera má nejaký byt, tak ešte aj o ten dôjde len preto, že sme jej išli sociálne pomôcť. Pre niekoho maličkosť a pre niekoho celý život. Čo má povedať matka svojmu dieťaťu, keď je hladné, a nemá peniaze, nevie mu dať ani ten kus chleba? Vy si myslíte, že to je všetko tunák v poriadku, milé stoličky poslanecké, že tunák, samozrejme, všetci žijeme tak ako my z 2 500-eurových platov. No nie. Niektoré matky a, bohužiaľ, tunák je 600-tisíc ľudí priamo ohrozených chudobou, nemajú tým deťom čo dať jesť. Tak ja by som chcel poprosiť o podporu všetky poslanecké stoličky, aby boli také ústretové, milé, aby sa chytili za tie svoje kolečká, ktoré ich držia, a skúsili byť ústretové a podporiť tento náš návrh zákona. Ja všetkým stoličkám a kolegom, ktorí tu ešte ostali, chcem veľmi pekne poďakovať a poprosiť ich o podporu. Ďakujem.
P. Hrušovský, podpredseda NR SR: (2002-02-21):
Bod 4 sme neschválili. Budeme hlasovať o bode 5. P. Šťastný, poslanec: Hlasovať o bode 5.
Hrnčiar, Andrej, podpredseda NR SR (2019-09-18):
Pán poslanec Pčolinský.
Laurenčík, Milan, podpredseda NR SR (2021-07-23):
Prosím, prezentujme sa a hlasujme o určení návrhu výborom a určení gestorského výboru, ako aj lehôt na prerokovanie. (Hlasovanie.) Prítomných 132, za 97, proti 0, zdržalo sa 33, nehlasovali 2. Konštatujem, že aj tento návrh sme schválili. Teraz budeme hlasovať o bode 7 schváleného programu, ktorým je druhé čítanie o vládnom návrhu zákona, ktorým sa mení a dopĺňa Trestný poriadok (tlač 562). Spravodajcom je člen ústavnoprávneho výboru pán poslanec Juraj Šeliga. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 562.)
P. Hrušovský, predseda NR SR: (2004-10-26):
(Hlasovanie.) 139 prítomných, 20 za, 47 proti, 72 sa zdržalo. Neschválili sme bod 43. Nech sa páči.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 132 poslancov, za 83, zdržalo sa 40, nehlasovali 9. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Bugár, Béla, podpredseda NR SR (2017-06-15):
Ďakujem. Teraz prosím pána poslanca Alojza Baránika, ktorého určil navrhnutý ústavno-, gestorský, teda ústavnoprávny výbor, nech sa páči, aby ste informovali Národnú radu.
Glváč, Martin, podpredseda NR SR (2019-10-15):
Ďakujem. Otváram rozpravu, do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Pani navrhovateľka nie, pán spravodajca už oznámil, aj kedy budeme hlasovať, takže prerušujem rokovanie o tomto bode programu. A nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uvedený ako tlač 1612, spoločná správa výborov má tlač 1612a. Nech sa páči, pani ministerka, uveďte návrh zákona.
Zmajkovičová, Renáta, podpredsedníčka NR SR (2014-02-05):
S faktickými poznámkami 4 poslanci. Uzatváram možnosť prihlásiť sa. Pán poslanec Poliačik.
Glváč, Martin, podpredseda NR SR (2016-05-24):
Ďakujem. Prosím člena výboru pre európske záležitosti, poslanca Ľubomíra Petráka, aby informoval Národnú radu o výsledku prerokovania materiálov vo výbore.
Kondrót, Maroš, poslanec NR SR (2013-01-29):
Pani predsedajúca, dajte, prosím, hlasovať o prvom pozmeňujúcom bode zo spoločnej správy s odporúčaním gestorského výboru schváliť.
P. Paška, predseda NR SR: (2009-06-24):
(Hlasovanie.) 132 prítomných, 79 za, 38 proti, 15 sa zdržalo. Bod sme schválili.
Číž, Miroslav, doterajší podpredseda NR SR (2010-07-08):
Pán poslanec Igor Federič.
Žitňanská, Lucia, poslankyňa NR SR (2012-12-13):
Ďakujem veľmi pekne. Mňa, mňa fascinuje a priznám sa, že už keď začal konsolidačný balíček, potom rozpočet a teraz školstvo, naozaj ma fascinuje, že taká strana ako strana SMER, u ktorej sa naozaj počas celého minulého volebného obdobia dalo predpokladať, že sa po voľbách bude uchádzať o podiel na moci a bude sa uchádzať o to, že bude vo vláde, keď vstúpi do vlády, je tak nepripravená. A že vlastne nemá pripravené, nemá ako keby zvládnutú tú prípravu na vládu a nemá pripravené svoje riešenia, ktoré by začala presadzovať a uplatňovať do praxe. Potom to riešite tými radami. A kým rada niečo nepovie, tak vlastne riešenie nemáte. Tak ja som vlastne veľmi rada, že táto mimoriadna schôdza bola zvolaná, lebo asi vďaka tomu dnes aj vznikla rada. To znamená, že je šanca, že prídu nejaké návrhy ešte v priebehu tohto volebného obdobia, ktoré možno naozaj niečo budú riešiť. Ďakujem pekne.
A. Belousovová, podpredsedaníčka NR SR: (2008-05-15):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Do rozpravy sa ústne neprihlásil nikto, preto uzatváram možnosť podania ústnych prihlášok do rozpravy. Zároveň vyhlasujem rozpravu za skončenú a prerušujem rokovanie o tomto bode programu. Vážené panie poslankyne, vážení páni poslanci, ďalej by mal nasledovať bod správa Mandátového a imunitného výboru Národnej rady Slovenskej republiky o výsledku zistení výboru pri prerokovaní žiadosti generálneho prokurátora SR o vydanie súhlasu na trestné stíhanie poslanca Národnej rady Slovenskej republiky pána Chelemendika. Pán Chelemendik je z rokovania v tieto dni riadne ospravedlnený, pretože je práceneschopný, a preto navrhujem, aby tento bod bol preložený na budúci týždeň, kedy bude prítomný. Sú nejaké výhrady k tomuto postupu? Ďakujem. Ďalší bod by mala byť petícia občanov Slovenskej republiky za prijatie Zmluvy medzi Slovenskou republikou a Svätou stolicou, ale pán Mikloško, ktorý je spoločný spravodajca, tu nie je. Takže vlastne tým sme vyčerpali podľa dohody z politického grémia program, ktorý bol plánovaný na dnešok, preto prerušujem rokovanie pléna Národnej rady do zajtra do 9.00 hodiny a budeme pokračovať tak, ako bolo dohodnuté na politickom grémiu. Prajem všetkým ešte príjemný večer. (Prerušenie rokovania o 18.47 hodine.)
Ďuriš Nicholsonová, Lucia, podpredsedníčka NR SR (2017-09-12):
Pani poslankyňa Gaborčáková.
Číž, Miroslav, podpredseda NR SR (2015-07-02):
Ďakujem. Pán minister, chcete odpovedať? Máte slovo.
Laššáková, Jana, podpredsedníčka NR SR (2016-02-11):
Pán poslanec Jurzyca, nech sa páči.
Šuteková, Miriam, poslankyňa NR SR (2021-11-02):
Teraz dajte, prosím, hlasovať o pozmeňujúcom návrhu poslanca Miloša Svrčeka.
M. Fronc, poslanec: (2007-05-10):
Pán poslanec Švidroň, no viacerí tu hovoria o tých poplatkoch. Je to divoké spoplatnenie, neobmedzené spoplatnenie externého štúdia. Je to tak. A druhá vec, čo som povedal, a to reagujem na viacerých, prepáčte, ale s tým treba bojovať, a nie legalizovať to. Vyhlásiť, keď si nevieme s tým rady, tak to legalizujeme. A to hovorím aj pánovi poslancovi Petrákovi. Ja som s tým roky bojoval. A keď som bojoval, na mňa potom, keď som dal trestné oznámenie, dával váš poslanec Murgaš trestné oznámenie. Naopak, len aby sa chránil. Takže nehovorte, že nie. A mňa prekvapuje, pán minister, a rád by som počul, čo ste urobili. Pozastavovali ste všetky tieto veci, ktoré boli rozbehnuté – trestné oznámenia? Jednoducho, nechali ste to tak alebo ste v tom pokračovali. To je kľúčové, čo pokladám za dôležité. Pani poslankyňa Mušková, toto je snemovňa, kde má každý právo hovoriť a ďakujem vám, že sa snažíte mi radiť, ale keď hovoríte o tom, že ste opravovali zákony, ktoré boli predložené, no obávam sa, že to bolo presne naopak. Že som musel zabrániť, aby ste ich úplne nerozbili. O tom to bolo. A čo posledné k pánovi poslancovi Haleckému, ktorého tu nevidím. Viete, ten problém je hlavne v tom, že celý zákon 111, či koľko paragrafov pohnutých, ani jeden tam nie je urobený v prospech študentov. Nič tam nie je. Nič tam pre študentov nie je urobené. A to pokladám za zlé, keď je to vysokoškolský zákon. Ďakujem.
Lipšic, Daniel, poslanec NR SR (2013-09-19):
Vy viete, že ste porušil rokovací poriadok, pán predseda. Ráno to hlasovanie prebehlo tak, že dokonca ani spravodajca nedával hlasovať. Bolo to zmätočné hlasovanie vďaka tomu, že ste zabudli si schváliť v Národnej rade... (Reakcie z pléna. Prerušenie vystúpenia predsedajúcim.)
Blaha, Ľuboš, podpredseda NR SR (2023-12-13):
Pán poslanec Jozef Pročko, pardon. Pán poslanec Richard Sulík má faktickú poznámku, nech sa páči.
Danko, Andrej, predseda NR SR (2019-06-25):
S reakciou pán poslanec Drobný.
Bugár, Béla, podpredseda NR SR (2017-02-07):
Vážené panie poslankyne, vážení páni poslanci, pristúpime k jednotlivým hlasovaniam prerokovaných bodov. Budeme teda pokračovať hlasovaním v prvom čítaní. Jaj, pardon, hlavne, že ste mi to dali, pán poslanec. Nech sa páči, pán poslanec Dostál, máte slovo.
Laurenčík, Milan, podpredseda NR SR (2020-09-29):
Ďakujem pán poslanec. Na vaše vystúpenie evidujem štyri faktické poznámky. Nech sa páči, pán poslanec Marian Kotleba.
Susko, Boris, poslanec NR SR (2015-11-13):
Ďakujem pekne za slovo. Vážená pani predsedajúca, vážené panie poslankyne, páni poslanci, dovoľte, aby som vás informoval o prerokovaní uvedeného návrhu zákona vo výboroch Národnej rady. Národná rada pridelila vládny návrh zákona na prerokovanie ústavnoprávnemu výboru a výboru pre obranu a bezpečnosť. Určila zároveň ústavnoprávny výbor ako gestorský výbor a lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor a výbor pre obranu a bezpečnosť vládny návrh zákona prerokovali a odporúčali schváliť. Z uznesení uvedených výborov vyplýva 31 pozmeňujúcich a doplňujúcich návrhov, ktoré sú vedené v IV. časti ich spoločnej správy. Gestorský výbor odporúča hlasovať o uvedených pozmeňujúcich a doplňujúcich návrhoch nasledovne: spoločne o bodoch 1 až 29 s odporúčaním schváliť a spoločne o bodoch 30 a 31 s odporúčaním neschváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení pozmeňujúcich a doplňujúcich návrhov, ktoré gestorský výbor odporúča schváliť. Spoločná správa výborov o prerokovaní vládneho návrhu zákona (tlač 1728a) bola schválená uznesením ústavnoprávneho výboru č. 748 z 10. novembra 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o tomto návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pani predsedajúca, skončil som, prosím, otvorte rozpravu.
P. Hrušovský, predseda NR SR: (2003-04-10):
Panie poslankyne, páni poslanci, otváram druhý rokovací deň 10. schôdze Národnej rady Slovenskej republiky. Chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci: pán podpredseda Národnej rady Pavol Rusko a poslanci Miroslav Abelovský, Árpád  Duka-Zólyomi a Jozef Elsner. Dovoľte mi, aby som pri príležitosti prerokúvania návrhu na vyslovenie súhlasu Národnej rady Slovenskej republiky s prístupom Slovenskej republiky k Severoatlantickej zmluve na dnešnom rokovaní srdečne privítal zástupcov diplomatických zborov členských štátov Severoatlantickej aliancie a zástupcov členských štátov, ktoré boli pozvané na začatie prístupových rozhovorov s NATO. Pekne ich vítam, páni poslanci a poslankyne, ešte raz. (Potlesk.) Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s prístupom Slovenskej republiky k Severoatlantickej zmluve . Návrh vlády ste dostali ako tlač 193, spoločnú správu výborov máte ako tlač 193a. Prosím teraz pána ministra zahraničných vecí Eduarda Kukana, aby z poverenia vlády Slovenskej republiky Národnú radu informoval o odôvodnení predloženého návrhu vlády. Pán minister, nech sa páči, máte slovo.
Ďuriš Nicholsonová, Lucia, podpredsedníčka NR SR (2017-06-15):
Ďakujem pekne. Otváram všeobecnú rozpravu. Písomne sa neprihlásil nikto. Hlási sa pán navrhovateľ. Nech sa páči.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 136, za 89, zdržalo sa 47. Konštatujem, že sme schválili pozmeňujúci návrh.
Faič, Vladimír, poslanec NR SR (2022-04-29):
Pán poslanec Kamenický, vo svojom úvode si hovoril o tom, ako sa tu miešajú dva pojmy, a to je trestné stíhanie a väzba. Dokonca niektorí kolegovia z koalície hovoria o tom, ako keby sme išli rozhodovať o zastavení trestného stíhania. Vôbec nehovoria o tom, že sa má rozhodovať o tom, že poslanec má byť vydaný do väzby. Až teraz povedal, hoci by som nemal reagovať, pán Šefčík, čo si o tom myslí, aspoň povedal pravdu a vôbec sa nehovorí o tom, že sa tým ide poslanec Národnej rady zbaviť možnosti politickej činnosti. Pretože ak sa pozriem do uznesenia a už to tu niekto hovoril, že je tam vo veľkej miere, sú tam postavené argumenty, ktoré sa nedajú inak označiť ako politická činnosť, a to sú tlačové konferencie. Ak je to tak, tak tým, že dáme poslanca do väzby, ho zbavujeme možnosti politickej činnosti, pretože ho vlastne zbavujeme mandátu na dobu, kedy bude vo väzbe. O tomto hovorme, prosím vás pekne. A o tomto hovorme, že toto bude prelomové, pretože tu napríklad niektorí kolegovia z koalície hovoria, že však sa už rozhodovalo v tomto prípade kedysi o pánovi Lexovi. Ale veď to vôbec neni pravda, vtedy bola imunita trestnoprávna a sa zbavoval imunity. Toto bude prvý raz v histórii, že sa rozhoduje o väzbe poslanca. Vojdete do histórie tým, že opozičného lídra idete zbaviť možnosti... (Prerušenie vystúpenia časomerom.)
Bugár, Béla, podpredseda NR SR (2018-10-24):
Takže, vážené panie poslankyne, vážení páni poslanci, pristúpime k jednotlivým hlasovaniam. Ešte predtým vzhľadom k tomu, že vláda má výjazdové zasadnutie dnes v Revúcej, zajtra v Rožňave, pokiaľ mám dobré informácie, je tu návrh troch poslaneckých klubov, aby sme vypustili zo schváleného programu tejto schôdze bod písomné odpovede členov vlády na interpelácie poslancov (tlač 1121). Je všeobecný súhlas? (Súhlasná i nesúhlasná reakcia pléna.) Pani poslankyňa Blahová? Nie. Nech sa páči, prezentujme sa a hlasujme. (Povedané so smiechom.) (Hlasovanie.) Prítomných 135, za 90, proti 29, zdržalo sa 15 poslancov a 1 nehlasoval. Tento bod sme vypustili. Teraz pristúpime k hlasovaniu o 33. bode programu a je to druhé čítanie o vládnom návrhu ústavného zákona, ktorým sa mení a dopĺňa Ústava Slovenskej republiky (tlač 1060). Pán poslanec Ježík, ako spravodajca máte slovo. (Hlasovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1060.)
B. Bugár, podpredseda NR SR: (2004-12-15):
Vážené panie poslankyne, vážení páni poslanci, vyhlasujem 10-minútovú prestávku, nie som ochotný začať bod interpelácie bez toho, žeby tu boli členovia vlády, takže dostali... Desaťminútová prestávka.
Laššáková, Jana, podpredsedníčka NR SR (2015-12-02):
Pán poslanec Hraško, nech sa páči.
Bugár, Béla, podpredseda NR SR (2016-05-25):
Na vystúpenie pána poslanca s faktickými poznámkami štyria. Končím možnosť sa prihlásiť do faktických. Pán poslanec Mihál.
Danko, Andrej, podpredseda NR SR (2023-12-19):
Poslanec Dostál.
Jurinová, Erika, podpredsedníčka NR SR (2015-05-06):
Pán poslanec Bobík.
Laššáková, Jana, podpredsedníčka NR SR (2013-12-16):
Chce sa k rozprave vyjadriť spravodajca? Nie. Prerušujem rokovanie o tomto bode programu. Budeme pokračovať prvým čítaním o návrhu poslancov Árpáda Érseka, Bélu Bugára a Lászlóa Sólymosa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní a zmene a doplnení niektorých zákonov v znení neskorších predpisov. Návrh zákona je pod tlačou 765, návrh na jeho pridelenie na prerokovanie výborom je v rozhodnutí č. 752. Dávam slovo poslancovi Árpádovi Érsekovi, aby návrh zákona uviedol. Nech sa páči, pán navrhovateľ. [Rokovanie o návrhu poslancov Národnej rady Slovenskej republiky Arpáda Érseka, Bélu Bugára a Lászlóa Sólymosa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 765.]
P. Hrušovský, predseda NR SR: (2003-12-02):
Panie poslankyne, páni poslanci, otváram rokovanie 20. schôdze Národnej rady Slovenskej republiky. Prosím všetkých prítomných poslancov, aby sme sa pred začatím rokovania prezentovali. Páni poslanci, prezentujme sa. 93 poslancov prítomných, Národná rada je uznášaniaschopná. Chcem vás informovať, že overovateľmi na 20. schôdzi budú poslanci Gábor Gál a Igor Federič. Ich náhradníkmi Jozef Heriban a Jozef Hrdlička. Ďalej vás chcem informovať, že na dnešnom rokovacom dni o ospravedlnenie svojej neúčasti požiadali páni poslanci Brhel, Cagala, Danko, László Nagy a pán poslanec Žiak. Na zahraničnej pracovnej ceste je pán poslanec Vojtech Tkáč. Podľa § 24 ods. 1 zákona o rokovacom poriadku je navrhnutý program 20. schôdze Národnej rady tak, ako vám bol rozdaný pred začatím rokovania. Ďalej vás chcem informovať, že pán prezident Slovenskej republiky Rudolf Schuster ma listom z 24. novembra 2003 požiadal podľa čl. 102 ods. 1 Ústavy Slovenskej republiky vystúpiť pred Národnou radou so správou o stave Slovenskej republiky a zároveň požiadal o možnosť vystúpiť 5. decembra 2003 o 9.00 hodine. Pánovi prezidentovi som na základe jeho žiadosti vyhovel a pán prezident vystúpi tento týždeň v piatok o 9.00 hodine. Skôr ako dám slovo pánom poslancom, ktorí budú môcť predniesť svoje návrhy k predloženému programu, chcem vás informovať, že budeme prerokúvať niektoré body programu, pri ktorých predkladateľmi budú predsedovia Správnych rád Všeobecnej zdravotnej poisťovne, prezident Prezídia Fondu národného majetku, guvernér Eximbanky a predseda Najvyššieho kontrolného úradu. Aby mohli títo páni vystúpiť v Národnej rade, je potrebný súhlas s ich vystúpením, preto odporúčam, aby sme tento súhlas dali pri schvaľovaní programu ako celku. Teraz vás vyzývam, páni poslanci, ak sa chce niekto prihlásiť s návrhom na doplnenie alebo zmenu navrhnutého programu 20. schôdze Národnej rady, môže tak urobiť. Pán poslanec Fico sa hlási ako prvý.
Šeliga, Juraj, podpredseda NR SR (2021-02-24):
Ďakujem. Pán poslanec Mizík, nech sa páči.
Paška, Pavol, predseda NR SR (2012-06-19):
Dobrý deň želám. Vážené pani poslankyne, páni poslanci, vítam vás na 3. schôdzi Národnej rady Slovenskej republiky. Chcem vás požiadať, aby sme sa prezentovali a zistili, či sme uznášaniaschopní. (Prezentácia). Prítomných je 115 poslancov. Konštatujem, že Národná rada je uznášaniaschopná. Na tretej schôdzi budú overovateľmi páni poslanci Rastislav Čepák a pán Gabriel Csicsai. Náhradníkmi budú poslanci Milan Halúz a pán Viliam Novotný. O ospravedlnenie na dnešnom rokovacom dni požiadali páni poslanci Štefan Kuffa, Igor Matovič, Martin Poliačik a Richard Raši. Na úvod schôdze vás chcem informovať, že predseda klubu poslancov za Kresťanskodemokratické hnutie mi oznámil, že pán poslanec Daniel Lipšic a pani poslankyňa Jana Žitňanská 28. mája 2012 vystúpili z poslaneckého klubu Kresťanskodemokratického hnutia. Pán poslanec Daniel Lipšic tým stratil členstvo v osobitnom kontrolnom výbore na kontrolu činnosti Slovenskej informačnej služby, ako aj funkciu predsedu tohto výboru. Chcem vás požiadať, aby ste túto skutočnosť vzali na vedomie. A teraz k návrhu programu. Dámy a páni, máte rozdaný návrh programu 3. schôdze Národnej rady Slovenskej republiky . Ešte predtým ako dám možnosť, aby ste tí, ktorí máte záujem, požiadali o doplnenie alebo zmenu programu, vás chcem informovať, že tento návrh programu, ktorý som v zmysle zákona o rokovacom poriadku zostavil na základe návrhov či už vlády alebo jednotlivých poslancov, nemá ešte zahrnutý bod, ktorým je návrh uznesenia na odvolanie generálnej riaditeľky Rozhlasu a televízie Slovenska Miloslavy Zemkovej z funkcie. Navrhujem preto ešte tento bod ako bod tri zaradiť do programu, kde prerokujeme návrh na odvolanie generálnej riaditeľky Rozhlasu a televízie z funkcie. Je to tlač 28. Určite ju máte. Je súhlas? Panie poslankyne, páni poslanci, viete dobre, že je mojou kompetenciou rozhodovať o návrhu programu pred začatím schôdze, ale dobre. Takže dávam teraz možnosť, aby ste jednotlivo navrhli zmeny a doplnenia programu tretej schôdze Národnej rady. Nech sa páči, pán poslanec Kaník.
P. Hrušovský, podpredseda NR SR: (2001-10-02):
R. Vavrík, poslanec: Bod 7 bol vyriešený v spoločnej správe bodom 35. Je totožný, nebudeme o ňom hlasovať.
Jakab, Július, poslanec NR SR (2023-12-18):
Ďakujem pekne za vystúpenie. Pán Šimečka, vy ste hovorili o analýze Európskej prokuratúry, ste spomínali, tak ja by som si dovolil z nej kúsok zacitovať. Dovolím si taký rýchly preklad toho, čo som si našiel. Na základe dôkladnej analýzy kombinácie navrhovaných zmien a doplnení dospel európska... dospela európska generálna prokuratúra k záveru, že predstavujú vážne riziko porušenia zásad právneho štátu. Minimalizovali by odhalenie možných podvodov poškodzujúcich finančné záujmy Európskej únie. Narúšať funkčné línie podávania správ medzi Európskou prokuratúrou a špeciálnou prokuratúrou, vyňať Európsku prokuratúru od špecializovaných vyšetrovateľov Národnej kriminálnej agentúry bez primeranej náhrady. Presmerovať väčšinu prípadov zo Špecializovaného trestného súdu na nižšie súdy s malými odbornými znalosťami v oblasti trestných činov v kompetencii Európskej prokuratúry a predstavujú faktickú amnestiu v podstatnom počte aktívnych vyšetrovaní podvodov poškodzujúcich finančné záujmy Európskej únie v Slovenskej republike. V dôsledku toho by bola vážne ovplyvnená schopnosť Európskej prokuratúry efektívne vyšetrovať a stíhať trestné činy spadajúce do jej pôsobnosti a úroveň ochrany finančných záujmov Európskej únie v Slovenskej republike by sa prudko znížila. V tejto súvislosti európsky hlavný prokurátor tiež poznamenal, že rýchlosť, akou slovenská vláda mieni pristúpiť k týmto zmenám, vyvoláva vážne pochybnosti o dodržiavaní povinnosti spolupráce. Napokon vzhľadom na to, že navrhované zmeny a doplnenia by znížili trestnoprávnu odstrašujúcu schopnosť, pokiaľ ide o trestné činy spadajúce do pôsobnosti Európskej prokuratúry, je spochybnený aj zámer slovenskej vlády splniť si svoju povinnosť účinne chrániť rozpočet Únie. Ďakujem.
Csicsai, Gabriel, poslanec NR SR (2016-05-20):
Ďakujem, ja len toľko, že čo sa týka toho hlasovania, to máte pravdu, pán poslanec, len nebudeme si tu nahovárať, boli sme na druhej strane, boli sme v opozícii a preto z hľadiska spolupatričnosti sme, aj napriek presvedčeniu sme boli ochotní podporiť aj niektoré zjavné nezmysly, čo je aj v tomto v prípade, ale boli sme opozícia, takže je to v poriadku. A čo sa týka tých potravín, pán kolega, práve o tom som rozprával, že jedna vec, keď vy doma zoberiete si na seba to riziko, že necháte si potraviny hoci aj po týchto dátumoch a zjete to akože sám alebo vaša rodina. To je individuálna spotreba, to nikto vám neberie. To sú špeciálne výrobky, to je presne ten predaj z dvora, čo ja tlačím. Ale rozprávam o reťazcoch, kde stravuje sa pomaly celý národ, lebo 80 % ľudí nakupuje potraviny v tých veľkoobchodoch a žiaľ, áno, ja som si vedomý, že tie pravidlá niektoré na prvý pohľad sú nezmyselné, ale keď hlbšie sa zamyslíme nad tým alebo ste ochotní aj diskutovať, tak veľmi rád vysvetlím pohnútky z hľadiska veterinárno-hygienického. A to, nevymyslel som to ja, a to sú normálne, vysoká škola veterinárna, myslím, že na svete nenájdeme fakultu hygieny potravín. Teraz síce bola zrušená, ale pevne verím, že znova sa objaví a bola možnože, aj by som povedal, v rámci veteriny jedna najsilnejšia a najocenenejšia a toto, čo som rozprával, to, by som povedal, to je opis oficiálneho štúdia alebo opis oficiálnych vedeckých poznatkov. To som nevymyslel ja. Ja sa s tým stotožním, lebo je to tak. Ja som na vlastnú kožu prežil aj také, jak by som to povedal, menšie epidémie presne z toho titulu, takže celý ten zákon, celý ten problém je o ochrane spotrebiteľa, čo sa týka o masách. Nie o individuálnych. Individuálne môžete predávať na trhoch, to nikomu ani nezakáže, dokonca ešte aj podporíme, chceli by sme podporiť tie... (Prerušenie vystúpenia časomerom.)
Rafaj, Rafael, poslanec NR SR (2011-11-29):
Pán poslanec Matovič, no váš narcizmus je naozaj obdivuhodný, ale odpoviem vám aj prakticky. Tento návrh podpísali všetky poslanecké kluby, ja osobne a SNS aj preto, aby sme stopli vaše vydieranie, pretože ja osobne nemám rád al-Káidu, nemám rád Roten Brigaden, nemám rád teroristov, ktorí vydierajú, a je úplne jedno, koho vydierajú, dokonca či vydierajú vládnu koalíciu, vo vzťahu ku ktorej som ja v opozícii, preto, aby ste vlastne sklapli. A toto je jedno z posledných vašich vystúpení, kde hľadáte pravdu. Ale máte takú drzosť, že sa pozeráte všetkým nám sto päťdesiatim do očí. Hovorili ste niečo o zrkadle. Ja mám pocit skôr, že vy ste sa už dlho nevideli v tom zrkadle a zrejme ste nevideli ani vaše oči. A keďže vy ste jeden z tých, ktorí spôsobili rozpadnutie tohto vládneho zlepenca, minimálne ako významný katalyzátor, pretože v podstate už dva mesiace po voľbách bol s vami problém, s vaším hlasovaním, čo podporíte, čo nepodporíte, za čo podporíte a prečo nepodporíte niečo, tak vyzývam vás, aby ste vy zaplatili osobne predčasné voľby. Vy nemáte právo vyzývať ostatné politické strany, aby zaplatili voľby, vy ste spôsobili predčasné voľby, vy ich zaplaťte. Lenže vy ste všetok majetok previedli na svoju manželku a vy ste vlastne taký chudobný chudáčik, ktorý tu chodí len v jednom saku, bohužiaľ. (Potlesk.)
O. Nachtmannová, poslankyňa: (2008-05-22):
A rovnako vás prosím o vyčiarknutie v časti A 10. bod ods. 6. Je to iba vec ozaj takého škriatka. Nejde tam o nič iné. Prvé dve slová.
Hort, Milan, podpredseda NR SR (2011-12-01):
Ďalej sa prihlásil do rozpravy pán poslanec Branislav Ondruš. Nech sa páči.
Grendel, Gábor, podpredseda NR SR (2022-06-21):
Otváram rozpravu, do ktorej som dostal jednu písomnú prihlášku od pána poslanca Michala Luciaka. Nech sa páči, pán poslanec, máte slovo.
Schlosár, Rastislav, poslanec NR SR (2022-03-15):
Ďakujem. Vážené panie poslankyne, vážení páni poslanci, pán minister, keď som si čítal tento váš návrh na vyslovenie súhlasu s tým, aby na Slovensko prišlo 2 100 cudzích vojakov zo zločineckej organizácie NATO vrátane 400 Američanov, a to prakticky na neobmedzenú dobu, pretože tam naozaj tá doba nie je nijako konkrétne obmedzená, tak sa naozaj pýtam, že či už naozaj táto vláda dočista stratila zdravý rozum, no ale hlavne zdravý pud sebazáchovy. Zdravý pud sebazáchovy. Samozrejme, ja som, ja som nemal nijaké a nikdy nijaké ilúzie o vašej vláde, vy ste ten zdravý rozum nemali nikdy, ale že to zájde až tak ďaleko, že prídete až s takouto kolosálnou hlúposťou, ktorej výsledok bol že by pre Slovensko a jeho občanov katastrofálny, ba priam likvidačný, tak to som si naozaj, to som naozaj netušil, to som si nemyslel, pretože to je naozaj čistý, zlý sen. Ako na jednej strane vás chápem, že človek ako vy, pre ktorého sú Spojené štáty americké večným vzorom, doslova – v úvodzovkách... (Prerušenie vystúpenia predsedajúcim.)
Bugár, Béla, poslanec NR SR (2016-02-11):
Ďakujem, pán predsedajúci. No, pán kolega Jarjabek, treba aj počúvať a, samozrejme, aj rozumieť tomu, čo sa tu hovorí. Ja som nehovoril len o tom, že, samozrejme, to je úloha hlavne pre budúci parlament, lebo zároveň som povedal jednu vec, ale to, samozrejme, ide jedným uchom dnu a druhým von, záväzok aby sme prijali všetci tí, ktorí máme šancu sa dostať do parlamentu, s tým, že to urobíme. To je pre mňa dôležité. Ja tiež viem, že dva a pol týždňa, tri týždne pred voľbami keď nemáte vôľu, tak nič nevyriešite, hlavne vy osemdesiati traja, my tu maximálne môžeme upozorňovať na veci. A, prepášte, 4 roky ste vládli sami a ani ste nepotrebovali prijímať kompromisy. No a ostatným kolegom musím povedať, je to veľmi signifikantné. Podávam teraz pomocnú ruku a kolegovia hovoria, že, áno, jednou rukou to prijímajú a druhou rukou ma prefackajú. No ďakujem pekne, z toho si ja neprosím nič.
Hrnčiar, Andrej, doterajší podpredseda NR SR (2020-03-20):
Pán poslanec Marcel Mihalik.
Kollár, Boris, predseda NR SR (2021-10-20):
Prosím, do záznamu. Ďakujem pekne. Pokračujeme hlasovaním v druhom čítaní o návrhu skupiny poslancov na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a sociálnej kuratele (tlač 659), bod 35 schváleného programu. Spoločným spravodajcom je predseda výboru pre sociálne veci poslanec Vladimír Ledecký, prosím ho, aby uvádzal hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 659.)